
Na osnovu člana 5. Pravilnika o utvrđivanju uslova, kriterija i postupka za ostvarivanje prava na dodjelu plastenika i opreme u Projektu „Ekonomsko osnaživanje socijalno i materijalno ugroženih osoba i mladih osoba kroz plasteničku proizvodnju povrća u plastenicima“ u 2025. godini na području Općine Velika Kladuša, Općina Velika Kladuša, putem Službe za poduzetništvo, lokalni razvoj i implementaciju projekata, objavljuje:

PONOVNI JAVNI POZIV
za podnošenje prijava za dodjelu plastenika od 100 m2, sa sistemom za navodnjavanje, dodatnom opremom 


I   PREDMET JAVNOG POZIVA:

[bookmark: _Hlk205795482]Predmet ovog Javnog poziva je prikupljanje prijava za dodjelu 1 (jednog) plastenika od 100 m² sa, sistemom za navodnjavanje, kristalonima i propratnom opremom bez ugradnje, zbog odustanka korisnika koji je prvobitno odabran za dodjelu plastenika.

[bookmark: _Hlk158973222]Dodjelu plastenika iz prethodnog stava, u okviru Projekta “Ekonomsko osnaživanje socijalno i materijalno ugroženih osoba i mladih osoba kroz plasteničku proizvodnju povrća u plastenicima“ u 2025. godini na području Općina Velika Kladuša, zajednički provode Općina Velika Kladuša i nevladina organizacija Muslim Aid Association, po principu sufinansiranja, u omjeru, 50% Općina Velika Kladuša, 40% Muslim Aid Association, a 10%  je učešće odabranog korisnika, od ukupne cijene plastenika i opreme.

 II  PRAVO UČEŠĆA:

Pravo učešća u ovom Javnom pozivu imaju socijalno ili materijalno ugrožene osobe i mlade osobe u dobi od 18 do 35 godina, sa područja Općine Velika Kladuša, koje posjeduju vlastito poljoprivredno zemljište ili zemljište u vlasništvu članova uže porodice po pravoj liniji (majka, otac, djed i dr.) ili zemljište koje im je ustupljeno na korištenje ili u zakup na period ne manji od 3 (tri) godine, a koje je u neposrednoj blizini stambenog objekta u kojem stanuju.

Pravo na dodjelu plastenika u ovom Projektu nemaju lica koja su dobila donaciju u mehanizaciji i opremi za poljoprivrednu proizvodnju, od Općine Velika Kladuša, nadležnih ministarstava, humanitarnih i drugih organizacija u posljednje tri godine. Pravo na dodjelu plastenika u ovom Projektu nemaju članovi uže porodice zaposlenika Muslim Aid Association. Pravo učešća nemaju lica koja su u proteklom vremenskom periodu nenamjenski koristila dobijena sredstva od strane Općine Velika Kladuša i Muslim Aid Association ili zloupotrijebili ista. Pravo učešća nemaju korisnici koji su već dobili plastenike po ranije objavljenom Javnom pozivu za podnošenje prijava za dodjelu plastenika od 100 m2, sa sistemom za navodnjavanje, dodatnom opremom i sadnim/sjemenskim materijalom. 
III USLOVI ZA DODJELU PLASTENIKA OD 100 m² SA SISTEMOM ZA NAVODNJAVANJE,    
     SADNIM/SJEMENSKIM MATERIJALOM I DODATNOM OPREMOM:    

        Podnositelj prijave  treba da ispunjava sljedeće uslove:
· da je nezaposlena osoba ili osoba sa minimalnim primanjima ili mlada osoba u dobi od 18 do 35 godina, sa prebivalištem na području općina Velika Kladuša,
· [bookmark: _Hlk105144670][bookmark: _Hlk105413152]da je nosilac ili član poljoprivrednog gazdinstva u Registru poljoprivrednih gazdinstava i Registru klijenata u Općini Velika Kladuša (RPG i RK), 
    
Napomena:  Podnosioci prijava, ukoliko nisu upisani u RPG i RK, uz prijavu dostavljaju ovjerenu izjavu da će registrovati poljoprivredno gazdinstvo u RPG i RK, u roku od 30 dana od dobijanja pisane obavijesti o dodjeli plastenika. 

· da je podnosilac prijave ili član njegove uže porodice vlasnik ili posjednik poljoprivrednog
zemljišta pogodnog za plasteničku proizvodnju ili da je poljoprivredno zemljište uzeto na korištenje ili u zakup na period ne manji od 3 (tri) godine i da se zemljište nalazi u neposrednoj blizini stambenog objekta u kojem stanuje,
· da postoji mogućnost adekvatnog navodnjavanja plastenika,
· da u trenutku prijave na ovaj Javni poziv nema više od 100 m² plastenika u svom posjedu ili posjedu člana uže porodice (plastenik sa metalnom konstrukcijom i bočnim ventiliranjem),
· [bookmark: _Hlk105490203]da će sufinansirati 10% od nabavne cijene plastenika sa dodatnom opremom, 
· da u posljednje tri godine nije ostvario-la pravo na donaciju u mehanizaciji i opremi za poljoprivrednu proizvodnju, od Općine Velika Kladuša, nadležnih ministarstava, humanitarnih i drugih organizacija,
· da će dodijeljeni plastenik zadržati u vlasništvu najmanje 3 godine od potpisivanja ugovora.
                                                  
IV POTREBNA DOKUMENTACIJA:

          Zainteresirani učesnici, prilažu sljedeću dokumentaciju:
1. Prijavni obrazac, (preuzima se na službenoj web stranici općine Velika Kladuša https://velikakladusa.gov.ba/, i u kancelariji br. 307 općine Velika Kladuša),
2. [bookmark: _Hlk205798149]Anketni upitnik sastavljen od strane Muslim Aid Association 
3. Potvrda o prebivalištu (CIPS prijava) ili ovjerena kopija lične karte,
4. Ovjerena kućna lista,
5. Dokaz o nezaposlenosti svih punoljetnih članova zajedničkog domaćinstva izdat od Biroa za zapošljavanje Velika Kladuša. Za nezaposlene osobe koje nisu prijavljene na Biro za zapošljavanje Velika Kladuša, prilaže se potvrda da se osobe ne vode u evidenciji osiguranih osoba, izdata od Porezne uprave Velika Kladuša 
6. Kopija potvrde o upisu u Registar poljoprivrednih gazdinstava i Registar klijenata (RPG i RK) izdata od nadležne gradske službe za poslove poljoprivrede. Prijavljeni kandidati ukoliko nisu upisani u RPG i RK, uz prijavu dostavljaju ovjerenu izjavu da će registrovati poljoprivredno gazdinstvo u RPG i RK, u roku od 30 (trideset) dana od dobijanja pisane obavijesti o dodjeli plastenika.  
7. Potvrde škole/fakulteta za djecu/izdržavane članove domaćinstva, a za djecu predškolskog uzrasta priložiti rodni list,
8. Uvjerenje ili drugi dokaz o visini prihoda za svakog zaposlenog člana domaćinstva sa kućne liste, za penzionere posljednji ček od penzije, a za korisnike stalne socijalne pomoći, prilaže se rješenje Centra za socijalni rad Velika Kladuša o visini socijalne pomoći,
9. Vlasništvo ili posjed nad parcelom koja se namjerava koristiti za instaliranje plastenika (kopija ZK izvadka ili Posjedovnog lista, ili ugovor o zakupu/korištenju parcele),
10. Dokaz da je samohrani roditelj (smrtni list ili dokaz o razvodu braka ili drugi dokument kojim aplikant može dokazati da je samohrani roditelj),
11. Dokaz da je podnosilac prijave ili član uže porodice, osoba sa invaliditetom (potvrda ili drugi dokument kojim aplikant dokazuje da je osoba sa invaliditetom),
12. Ovjerena izjava da u trenutku prijave za učešće u javnom pozivu za dodjelu plastenika iz ovog Projekta, nema više od 100 m² plastenika u svom posjedu ili posjedu užeg člana domaćinstva,
13. Ovjerena izjava da će korisnik dodijeljenog plastenika isti zadržati u vlasništvu najmanje 3 godine od dana potpisivanja ugovora,
14. Ovjerena izjava da prijavljeni kandidat u posljednje 3 godine nije ostvario pravo na donaciju, dodjelu ili sufinansiranje nabavke plastenika, od Općine Velika Kladuša, nadležnih ministarstava, humanitarnih i drugih organizacija,
15. Ovjerena izjava da će sufinansirati 10% od nabavne cijene plastenika sa dodatnom opremom, prema potpisanom Sporazumu, zaključenom između Općine Velika Kladuša i NVO Muslim Aid Association).

Izjave iz tačke IV, podtačka 6., 12., 13., 14., 15 podnose se na propisanom, jedinstvenom obrascu „Izjava“, koji se može preuzeti na na službenoj web stranici općine Velika Kladuša https://velikakladusa.gov.ba/ i u kancelariji br. 307 općine Velika Kladuša.

IV  ODABIR KORISNIKA:

        Administrativnu obradu zaprimljenih prijava i odabir korisnika u skladu sa Pravilnikom o utvrđivanju uslova, kriterija i postupka za ostvarivanje prava na dodjelu plastenika i opreme u Projektu „Ekonomsko osnaživanje socijalno i materijalno ugroženih osoba i mladih osoba kroz plasteničku proizvodnju povrća u plastenicima“ u 2025. godini na području Općine Velika Kladuša, provest će komisija koja se sastoji od tri člana.

   Rang lista odabranih korisnika bit će objavljena na oglasnoj ploči Općine Velika Kladuša i službenoj web stranici Općine Velika Kladuša https://velikakladusa.gov.ba/ 

V  PRIJAVA NA JAVNI POZIV: 

         Prijave na ovaj Javni poziv, zajedno sa potrebnom dokumentacijom, predaju se u zatvorenoj koverti, u  Pisarnicu općine Velika Kladuša ili putem pošte, na adresu: 

OPĆINA VELIKA KLADUŠA - Službe za poduzetništvo, lokalni razvoj i implementaciju projekata
Ul. HAMDIJE POZDERCA 3, 77230 Velika Kladuša,
          Sa naznakom: „Prijava na Javni poziv za dodjelu plastenika od 100 m2, sa sistemom za navodnjavanje, dodatnom opremom i sadnim/sjemenskim materijalom 
                                                              - Ne otvarati – „

Prijavni obrazac i obrazac „Izjava”, mogu se preuzeti na službenoj web stranici općine Velika Kladuša https://velikakladusa.gov.ba/, i u kancelariji br. 307 Općine Velika Kladuša.

Rok za predaju prijava je 7 dana od dana objave ovog Javnog poziva na službenoj web stranici općine Velika Kladuša https://velikakladusa.gov.ba/. 

Sve dodatne informacije mogu se dobiti u Službe za poduzetništvo, lokalni razvoj i implementaciju projekata telefona broj:  037/770-030, kancelarija 307, kontakt osoba: Meliha Pajazetović svakim radnim danom od 08:00 - 15:00 sati.

          Nepotpune i neblagovremene prijave se neće uzeti u razmatranje.    


    Obrađivač:										Kontorlisao:
Meliha Pajazetović								          Azra Tahirović

